Twee beseer in substasie-ontploffing | Netwerk24
Twee beseer in substasie-ontploffing
Deur Malherbe Nienaber 23 Junie 2019 18:03
Twee elektrisiëns het Saterdag brandwonde opgedoen toe hulle aan ’n substasie in Vredehoek, Kaapstad, gewerk het en ’n ontploffing ontstaan het.
Twee mans is Saterdag in Vredehoek, Kaapstad, beseer toe hulle herstelwerk aan ’n beskadigde substasie gedoen het. Foto ter illustrasie.Foto: Cornel van Heerden
Vredehoek is een van talle buurte in die stad wat Saterdag onder kragonderbrekings deurgeloop het ná ’n storm.
Die nooddiens ER24 is om 10:42 ontbied om die twee mans te help.
Hulle het brandwonde aan hul gesigte en hande opgedoen. Een is ernstig beseer en sy kollega matig.
Albei is na die Netcare Christiaan Barnard-hospitaal geneem, het Ross Campbell, ER24-woordvoerder, Sondag bevestig.
There is an outage in Gardens / Vredehoek area. Heard loud bang with simultaneous outage just after 10am. I am struggling to report it too. I'm in Upper Maynard Street, Vredehoek. What's Going on @CityofCT
— Simon Dodd (@sdoddza) June 22, 2019
Campbell kon egter nie bevestig of die mans vir Eskom of die Kaapstad-metro werk nie.
Vredehoek-inwoners het Saterdag op sosiale media gekla dat die krag vir so lank as 20 uur af was. Mense het glo ’n harde slag gehoor.
Without power for almost 20 hours now. Ref # 9107211959. Spoke to two supervisors earlier today who were working in our street and who confirmed that they will check the loose wire outside our house. They have subsequently left without doing so.
— NicolaDaviesLaubsche (@TeVredehoek) June 22, 2019
Charlotte Powell, woordvoerder van Kaapstad se rampbestuurdienste, het Sondag om 13:00 gesê dat die krag in Mfuleni, Woodstock, Nuweland, Mowbray, Mitchells Plain, Plumstead, Constantia en Bergvliet nog herstel moet word.
Die Kaapstad metroraad het Sondagmiddag bevestig dat sy tegnici in die voorval beseer is.
Meer oor: Kaapstad | Brandwonde | Substasie | Beseer | Kragonderbrekings | Ontploffing | Hande